### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. november 2020 har vedtaget Magistratens foranstående indstilling af 2. november 2020.

Udvidelse af administrativ bemyndigelse til godkendelse af renoveringer i almene boligafdelinger i forbindelse med en generel fremrykning af renoveringer afledt af Covid-19.

### Resumé

I forbindelse med boligforliget, som regeringen indgik i maj 2020, sammen med Venstre, Dansk Folkeparti, Radikale Venstre, Socialistisk Folkeparti, Enhedslisten, Det Konservative Folkeparti, Alternativet, [adresse] (UFG) blev det aftalt at fremrykke midler i Landsbyggefonden til støttetildeling i 2020 og 2021 til renovering af almene boliger, for at afbøde konsekvenserne af Covid-19 krisen for så vidt angår byggebranchen. I [adresse] betyder fremrykningen, at der kan igangsættes renoveringer for op mod ca. 2 mia. kr.

Det er en forudsætning for støtte fra Landsbyggefonden, at kommunen er indstillet på at yde den krævede garanti til henholdsvis de støttede og de ustøttede lån i renoveringssagerne.

Af hensyn til tidspresset for at nå at godkende alle de renoveringssager, der skal have tilsagn inden udgangen af 2020, søges der med denne indstilling bemyndigelse til, at Teknik og Miljø administrativt kan godkende renoveringssagerne og de tilhørende kommunegarantier.

### Indstilling

Det indstilles:

At 1) Teknik og Miljø bemyndiges til administrativt at godkende garantier for støttede lån på 1,05 mia. kr. i forbindelse med fremrykning af renoveringssager i 2020. Landsbyggefonden regaranterer for halvdelen.

At 2) Teknik og Miljø bemyndiges til administrativt at godkende garantier for ustøttede lån på 1 mia. kr. i forbindelse med fremrykning af renoveringssager i 2020.

At 3) Teknik og Miljø orienterer skriftligt byrådet i starten af 2021 om de godkendte sager og garantier.

### Sagens forløb

28-10-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-11-2020 Magistraten
Fremsendes til [adresse] med bemærkning, at Magistraten i mødet den 2. november 2020 anbefaler, at byrådet tiltræder Magistratsafdelingen for Teknik og Miljøs indstilling af 28. oktober 2020.
 18-11-2020 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 18. november 2020 har vedtaget Magistratens foranstående indstilling af 2. november 2020.